stanford-oval/wikipedia huggingface dataset:
האנה (סרט)
עלילה

פרק זה לוקה בחסר. אנא תרמו לוויקיפדיה ו.
האנה הלר היא ילדה בת חמש עשרה המתגוררת עם אביה, אריק, בכפרי צפון פינלנד. מגיל שנתיים, חנה הוכשרה על ידו, לשעבר סוכן CIA מגרמניה, להיות מתנקשת מיומנת. אריק יודע סוד שלא יכול להתפרסם ומריסה ויגלר, קצינת CIA בכירה, מבקשת לחסל אותו.
אריק אימן את האנה במטרה להרוג את מריסה. לילה אחד, היא אומרת לו שהיא "מוכנה" להתמודד עם אויביהם. אריק  מוציא רדיו שיכולה להתריע ל-CIA על מקום מחבואם. למרות שהוא מזהיר את האנה שעימות עם מריסה יהיה קטלני עבורה או עבור מריסה, הוא משאיר לה את ההחלטה הסופית והיא מחליטה להפעיל את הרדיו. אריק עוזב, ומורה לה לפגוש אותו בברלין.
האנה נתפסת על ידי כוחות מיוחדים ונלקחת למתחם תת-קרקעי של ה-CIA שם האנה מבקשת לדבר עם מריסה, וזו שולחת כפילה לחקור את האנה. בזמן שהאנה מדברת עם הכפילה, האנה מתחילה לבכות ומחבקת אותה בחוזקה, מה שגורם לשוביה אי נחת. הם שולחים שומרים להרדים אותה.
כשהם נכנסים לתא, האנה הורגת את הכפילה יחד עם כמה שומרים ובורחת, והיא מגלה שהיא במרוקו. האנה פוגשת את סבסטיאן ורייצ'ל, שנמצאים בחופש עם ילדיהם, סופי ומיילס, ומתגנבת ברכב במעבורת לספרד, ומבקשת להגיע לברלין. המשפחה חביבה עליה, והיא וסופי מתיידדות, האנה אפילו מספרת לה על המפגש עם אביה בברלין והם מתנשקים.
מריסה שוכרת את אייזקס, סוכן לשעבר, כדי ללכוד את האנה. בזמן שסוכנים אחרים מחפשים את אריק. היא הורגת את סבתה מצד אמה של האנה לאחר שלא למדה ממנה שום דבר מועיל. אייזק גילה מהמלונאי המרוקאי שחנה ברחה ונגרר אחריהם. ולוכד אותה ואת המשפחה מתישהו בהמשך הדרך, אייזקס תוקף אך האנה מצליחה להימלט לאחר מאבק אכזרי.
מריסה חוקרת את המשפחה ומגלה ממיילס שהאנה נוסעת לברלין. המשפחה לא נראית שוב. בינתיים, בברלין, אריק נלחם בניסיון התנקשות ומנסה אך לא מצליח להרוג את מריסה.
בהגיעה למפגש בפארק שעשועים נטוש בברלין, חנה פוגשת את קנפלר, קוסם אקסצנטרי וחבר של אריק שגר שם. לפני שאריק מגיע, מריסה ואייזקס מופיעים. האנה בורחת, אך שומעת הערות המצביעות על כך שאריק אינו אביה הביולוגי.
לאחר מכן האנה הולכת לדירה הריקה של סבתה, שם היא מוצאת את אריק, שמודה שהוא לא אביה הביולוגי אבל אוהב אותה כמו שלו. הוא מסביר שפעם הוא גייס נשים בהריון לתוכנית CIA שבה ה-DNA של ילדיהם שופר כדי ליצור חיילי-על. לאחר השבתת הפרויקט, חוסלו נושאיו - כולם מלבד חנה.
מריסה ואייזקס מגיעים; אריק פועל כהסחת דעת כדי לאפשר להאנה לברוח. הוא הורג את אייזק, אך נורה למוות על ידי מריסה, אשר לאחר מכן חוזרת לביתו של קנפלר בפארק השעשועים הנטוש ומוצאת את האנה, שגילתה זה עתה את קנפלר תלוי מת הפוך, מעונה למוות על ידי אייזק. האנה בורחת, ולוקחת את אחד החצים ששימשו להרוג את קנפלר.
לאחר שהאנה בורחת, היא נדחקת לפינה על ידי מריסה. בעימות אחרון, האנה מפנה את גבה למריסה, שיורה לעברה, אך האנה פוצעת את מריסה בירי חץ לעברה. מריסה הפצועה כעת, שנרדפת על ידי האנה, נופלת פצועה קשה. האנה מרימה את האקדח של מריסה ומשתמשת בו כדי להרוג אותה בשתי יריות - שיטה שבה השתמשה בעבר בזמן ציד צבי בתחילת הסרט.
שחקנים

סרשה רונן - האנה הלר
אריק באנה - אריק הלר
קייט בלאנשט - מריסה ויגלר
טום הולנדר - אייזקס
אוליביה ויליאמס - רייצ'ל
ג'ייסון פלמינג - סבסטיאן
ג'סיקה בארדן - סופי
מישל דוקרי - כפילה של ויגלר
ויקי קרייפס -יוהנה ז'אדק
יואל בסמן - ראזור
ביקורות והכנסות

הסרט זכה לביקורות חיוביות ממבקרי הקולנוע. אתר Rotten Tomatoes המרכז ביקורות קולנוע העניק ציון "טרי" לסרט עם דירוג של 70% בהתבסס על 128 ביקורות. מבקר הקולנוע ג'סטין צ'אנג הגדיר את הסרט כסרט מותחן מצוין שמשאיר את הצופה במתח עד דקותיו האחרונות של הסרט. בנוסף, מבקר הקולנוע רוג'ר איברט אמר שהסרט משלב בין שני ז'אנרים בצורה מוצלחת.
בסוף השבוע הראשון לצאתו בהפצה כללית הסרט הכניס כ-12.3 מיליון דולר וכך הוא התברג במקום השלישי בטבלת שוברי הקופות באותו שבוע אחרי הסרטים "הופ ארנב" ו"ארתור". נכון ל-8 במאי 2011 הסרט הכניס כ-37,600,000 מיליון דולר בארצות הברית בלבד.
לוקאס (סרט)

| --- | --- |

כרזת הסרט
 בימוי:  דייוויד זלצר
 הופק בידי:  דייוויד ניקסיי, קריסטי זאה
 תסריט:  דייוויד זלצר
 עריכה:  פריסילה נד-פרנדלי
 שחקנים ראשיים:  קורי היים, צ'ארלי שין, קרי גרין, קורטני תורן-סמית
 מוזיקה:  דייב גרוסין
 צילום:  ריינלדו וילאלובוס
 מדינה:  ארצות הברית ארצות הברית
 חברת הפקה:  אולפני המאה ה-20
 חברה מפיצה:  אולפני המאה ה-20
 שיטת הפצה:  וידאו על פי דרישה 
 הקרנת בכורה:  28 במרץ 1986
 משך הקרנה:  100 דקות
 שפת הסרט:  אנגלית
 סוגה:  סרט נעורים, קומדיה רומנטית, סרט רומנטי, סרט דרמה, סיפור התבגרות, דרמה קומית, American football film 
 מקום התרחשות:  אילינוי 
 תקציב:  6$ מיליון
 הכנסות:  8.2$ מיליון
 הכנסות באתר מוג'ו:   lucas
 דף הסרט ב־IMDb
 
לוקאס (באנגלית: Lucas) הוא סרט קולנוע אמריקאי מסוגת קומדיה רומנטית משנת 1986. את הסרט כתב וביים דייוויד זלצר, ומככבים בו קורי היים, קרי גרין, צ'ארלי שין וקורטני תורן-סמית.
עלילת הסרט

פרק זה לוקה בחסר. אנא תרמו לוויקיפדיה ו.
שחקנים

קורי היים בתפקיד לוקאס בלייה
קרי גרין בתפקיד מגי
צ'ארלי שין בתפקיד קאפי ריו
קורטני תורן-סמית בתפקיד אליס
וינונה ריידר בתפקיד רינה
טום הודג'ס בתפקיד ברונו
גיא בויד כמאמן
ג'רמי פיבן כספייק
גארט מ. בראון כמר קייזר
הערות שוליים

↑  Aubrey Solomon, Twentieth Century Fox: A Corporate and Financial History, Scarecrow Press, 1989 p. 260
צעצוע של סיפור (זיכיון)

| --- | --- |

הלוגו העברי המקורי שנעשה בו שימוש בסרטים 1–2 ובחלק מהכרזות של הסרט השלישי
 בימוי:  ג'ון לאסיטר, לי אנקריץ', ג'וש קולי 
 הופק בידי:  וולט דיסני ופיקסאר
 מדבבים:  טום הנקס (שריף וודי) ג'ף גרלין (Buttercup) קריסטן שאל (Trixie) טימותי דלטון (Mr. Pricklepants) קלסי גראמר (פיט המסריח) קיאנו ריבס (Duke Caboom) אריק וון דטן (סיד פיליפס) בוני האנט (Dolly) נד ביטי (לוטסו) ג'ורדן פיל (Bunny) באד לאקי (Chuckles) קיגן-מייקל קי (Ducky) טוני היל (מזלגוני) כריסטינה הנדריקס (Gabby Gabby) לורי מטקאלף (גברת דייוויס) מייקל קיטון (קן) ג'ודי בנסון (ברבי) דון ריקלס (מר ראש תפוד) וולאס שון (רקס) ג'ים ורני (סלינקי) אנני פוטס (בו פיפ) טים אלן (באז שנות-אור) ג'ואן קיוזאק (ג'סי) ג'ון רצנברגר (האם) אלי מאקי (Giggle McDimples) ג'ף פידג'ן (Squeeze Toy Aliens) ג'ו ראנפט (Wheezy) ויין נייט (Al McWhiggin) אסטל האריס (Mrs. Potato Head) Sarah Rayne לורי אלן וופי גולדברג ג'ק אנג'ל ר. לי ארמי בי מילר טדי ניוטון ריצ'רד קינד בפסקה זו 2 רשומות נוספות שטרם תורגמו 
 מדבבים בעברית:  דרור קרן אילנית גרשון אלון נוימן דדי זהר דידי גת דב רייזר
 מדינה:  ארצות הברית 
 הקרנת בכורה:  1995 
 שפת הסרט:  אנגלית 
 סוגה:  סרט ילדים 
 סרטים בסדרה:  צעצוע של סיפור צעצוע של סיפור 2 צעצוע של סיפור 3 צעצוע של סיפור 4 צעצוע של סיפור 5
 toystory.disney.com
 
צעצוע של סיפור (באנגלית: Toy Story) היא זיכיון של חברת וולט דיסני ופיקסאר, המבוסס על סדרת סרטי הנפשה ממוחשבת שהחלה בשנת 1995 עם הסרט "צעצוע של סיפור", שהופק על ידי פיקסאר והופץ על ידי דיסני. הזיכיון מבוסס על קונספט האנשה, על פיו לכל הצעצועים יש תודעה והם מנהלים חיים סודיים, ללא ידיעתם של בני האדם; הסרטים מתמקדים בקבוצה מגוונת של צעצועים, שבה חברים בין היתר הבוקר שריף וודי ומגן החלל באז שנות-אור. בכל אחד מסרטי הסדרה יוצאים הצעצועים באופן מפתיע להרפתקה חדשה, המאלצת אותם לעמוד בפני אתגרים שונים.
את הסרט הראשון ביים ג'ון לאסיטר, את הסרט השני ביים לאסיטר ביחד עם אש ברנון ולי אונקריץ', ואת הסרט השלישי ביים אונקריץ' (לבדו). לאסיטר צפוי לשוב ולביים את הסרט הרביעי.
שלושת הסרטים, שהופקו בתקציב כולל של 320 מיליון דולר, הרוויחו יחד יותר מ-1.9 מיליארד דולר ברחבי העולם. כל אחד מהסרטים שבר, בזמנו, שיאי מכירות בקופות הכרטיסים. הסרט השלישי בסדרה נכלל, אף היום, ברשימת 25 סרטי הקולנוע הרווחיים ביותר ברחבי העולם בכל הזמנים. מבקרי הקולנוע העניקו לכל סרטי הסדרה ביקורות חיוביות מאוד.‏‏‏‏ "צעצוע של סיפור" ו-"צעצוע של סיפור 2" הופצו למכירה על גבי Blu-ray ו-DVD ב-23 במרץ 2012.‏ באוקטובר 2009, למשך שבועיים לפחות, הופצו מחדש שני סרטים אלו יחד לצפייה בבתי הקולנוע, בגרסת תלת-ממד.‏‏
הסדרה מדורגת במקום ה-23 ברשימת זיכיונות הקולנוע הרווחיים ביותר ברחבי העולם; זהו זיכיון האנימציה השלישי ברשימה (אחרי גנוב על הירח ושרק). שלושת סרטי הסדרה נמנים בקרב טרילוגיות הסרטים עטורות השבחים (של מבקרי הקולנוע) של כל הזמנים. ב-1 בנובמבר 2011, כל שלושת הסרטים הופצו למכירה על גבי Blu-ray בגרסת תלת-ממד, הן כסרטים בודדים, והן במארז של כל הטרילוגיה.
"צעצוע של סיפור 3" ו"צעצוע של סיפור 4" זכו בפרס האוסקר לסרט המונפש הטוב ביותר.
סרטי הזיכיון > סרטים מרכזיים > צעצוע של סיפור

אנדי, ילד שאוהב צעצועים, קיבל במתנה צעצוע חדש, בשם באז שנות-אור. באז הוא דמות של מגן-חלל, שתפקידו הוא להציל את הגלקסיה. אנדי אהב מאוד את הצעצוע החדש ושיחק איתו הרבה. באז הצליח להתחבב גם על שאר הצעצועים. שריף וודי, צעצוע נוסף של אנדי בדמות קאובוי, קינא בבאז והתנכל לו. באז חשב שהוא מגן חלל אמיתי, ואילו וודי אמר לו שהוא רק צעצוע, מה שגרם להם לריב אחד עם השני.
לאחר זמן מה, כל הצעצועים התגנבו לביתו של שכנו של אנדי, ילד מרושע המכונה סיד, ששנא צעצועים. סיד תפס את הצעצועים בביתו, והתחיל להתעלל בהם. העינוי שסיד העביר אותם יכול היה להרוס את הצעצועים. בזמן העינוי, וודי ובאז הבינו שאם הם לא יתחברו הם ייהרסו. וודי ובאז הגנו אחד על השני, ובעזרת עבודת הצוות הם הצליחו לברוח מביתו של סיד.
לבסוף, וודי ובאז חזרו לביתו של אנדי כחברים, לאחר שבאז הבין שהוא אינו מגן חלל אמיתי.
הסרט הופץ על ידי חברת וולט דיסני ואולפני פיקסאר והכניס $361,958,736.
סרטי הזיכיון > סרטים מרכזיים > צעצוע של סיפור 2

הסיפור מתחיל כשאנדי קרע בטעות את ידו של וודי. וודי הונח על המדף, ופגש את הצעצוע דמוי הפינגווין, ויזי, שנחבל גם הוא. אמו של אנדי תכננה למכור את ויזי. כשהאם לקחה את ויזי למכירה, וודי ובאסטר כלבו של אנדי, רדפו אחריה כדי להציל את ויזי. הם חטפו אותו, וכך הצילו אותו.
מאוחר יותר, אל מקויגן, אספן צעצועים, חטף את וודי לחנות שלו: "חוות הצעצועים של אל". באז ושאר הצעצועים יצאו להציל את וודי, ולהחזיר אותו לביתו של אנדי. בחוות הצעצועים וודי פגש צעצוע בדמות בוקרת בשם ג'סי, וצעצוע נדיר בשם פיט, דמוי כורה זהב. ג'סי שכנעה את וודי לטוס יחד איתם ליפן, ולהיות שם פריט בתצוגה במוזיאון, ווודי מסכים.
כשבאז ושאר הצעצועים הגיעו, באז ביקש מוודי שלא יטוס, ואמר לו שצעצועים נועדו למשחק, ולא לתצוגה. וודי השתכנע, וחזר יחד אתם לביתו של אנדי.
הסרט הכניס $485,015,179.
סרטי הזיכיון > סרטים מרכזיים > צעצוע של סיפור 3

הסיפור מתחיל לאחר שאנדי התבגר, ועמד להתחיל את לימודיו בקולג'. אנדי החליט לקחת את וודי, אליו הוא נקשר רגשית, לקולג', ולהשאיר את שאר הצעצועים בעליית הגג. אנדי נסע לקולג', ושכח את וודי בעליית הגג עם שאר הצעצועים. אמו של אנדי זרקה את כל הצעצועים לזבל. הצעצועים מגיעים מהזבל לגן ילדים, ומקווים ששם הם ימצאו ילדים שישחקו בהם.
בגן הם פגשו את לוצו, דוב צעצוע ואת בן זוגה של ברבי. הצעצועים שמחו שהם מצאו מישהו לשחק אתו. וודי לא שמח כשאר הצעצועים, ומנסה לברוח מהגן לקולג' של אנדי. בוני, אחת הילדות בגן, מצאה את וודי והביאה אותו לביתה. בינתיים, הצעצועים ניתנים לפעוטות, כדי שישחקו אתם. הצעצועים גילו שלא נעים לשחק עם הפעוטות, מכיוון שהם זורקים אותם לכל כיוון, ומשחקים בהם בצורה תוקפנית.
בביתה של בוני, וודי שמע מצעצוע של בוני שלוצו הוא מרושע. וודי חוזר לגן, ולוקח יחד איתו את כל הצעצועים לאנדי, שחזר מהקולג' לחופשה בביתו. בסוף הסרט, אנדי החליט שהוא מבוגר מדי בשביל צעצועים, ומסר את כל הצעצועים לבוני.
הסרט הופץ על ידי חברת וולט דיסני והיה לשובר קופות גדול כאשר הצליח להכניס $1,063,171,911.
סרטי הזיכיון > סרטים מרכזיים > צעצוע של סיפור 4

הסרט האחרון בסדרת סרטי "צעצוע של סיפור". עלילת הסרט מתרחשת כמה שנים לאחר סיום הסרט הקודם, בו אנדי נתן את כל הצעצועים שלו לבוני. נראה שהצעצועים כבר רגילים לחייהם עם בוני ומסתדרים כמו שהסתדרו אצל אנדי. אולם הם נתקלים בבעיה כאשר בוני מגיעה לגן החובה, ושריף וודי דואג לה ונכנס לתיק שלה כדי לעזור לה ביומה הראשון בגן. וודי עוזר לבוני לעבור את היום מבלי שבוני תגלה שהוא שם, ובעזרתו בוני יוצרת צעצוע חדש בשיעור המלאכה, בשם פורקי (בעברית: מזלגוני). פורקי הופך לצעצוע האהוב על בוני, אך מסרב להאמין שהוא צעצוע, ואילו הצעצועים האחרים מנסים לגרום לו להבין איך להיות צעצוע. כאשר בוני ומשפחתה יוצאים להרפתקה בכביש, פורקי ברח ווודי רץ להציל אותו, דבר אשר גרם להם להתפצל מהחבורה ליד עיר קטנה. כאשר באז והחבורה מנסים למצוא את וודי, וודי נכנס לחנות עתיקות ופוגש את חברתו הוותיקה בו-פיפ יחד עם עוד צעצועים אבודים, והיא מראה לו מחדש איך זה להיות באמת צעצוע.
הסרט גם הוא נהפך ללהיט ביקורתי וקופתי כמו הסרטים הקודמים לו ואף זכה בפרס אוסקר כמו הסרט הראשון והסרט השלישי בסדרה. הסרט הכניס בקופות כ־1.073 מיליארד דולר.
סרטי הזיכיון > סרטים מרכזיים > צעצוע של סיפור 5

בפברואר 2023, הכריז בוב איגר על סרט המשך נוסף לסרט בתהליך עבודה. בנוסף, טים אלן חשף כי הוא עומד לדבב את באז שנות-אור בסרט ההמשך.
ב-6 באפריל 2024 בוב איגר הכריז כי הסרט יצא לבתי הקולנוע ב-19 ביוני 2026.
סרטי הזיכיון > רשימת הסרטים

| מס' | שם במקור | שם בעברית | תאריך יציאה | אורך | בימוי | תסריט |
| --- | --- | --- | --- | --- | --- | --- |
| 1 | TOY STORY | צעצוע של סיפור | 22 בנובמבר 1995 | 84 דקות | ג'ון לאסיטר | ג'וס וידון, אנדרו סטנטון, ג'ואל כהן, אלק סוקולוב |
| 2 | TOY STORY 2 | צעצוע של סיפור 2 | 24 בנובמבר 1999 | 92 דקות | ג'ון לאסיטר | אנדרו סטנסטון, ריטה הסיאו, דאג צ'מברלין, כריס יוב |
| 3 | TOY STORY 3 | צעצוע של סיפור 3 | 18 ביוני 2010 | 103 דקות | לי אנקריץ' | מייקל ארדנט |
| 4 | TOY STORY 4 | צעצוע של סיפור 4 | 21 ביוני 2019 | 104 דקות | ג'וש קולי | אנדרו סטנטון, סטפני פולסום |
| 5 | TOY STORY 5 | צעצוע של סיפור 5 | 19 ביוני 2026 | יפורסם בהמשך | יפורסם בהמשך | יפורסם בהמשך |
סרטי הזיכיון > סרטי ספין-אוף > באז שנות אור ממפקדת הכוכב: ההרפתקה מתחילה

סרט אנימציה שהופק להפצה ככותר DVD. זהו ספין אוף שיצא בשנת 2000 ל"צעצוע של סיפור", הלהיט של החברות דיסני ופיקסאר משנת 1995. הסרט משמש כפיילוט לסדרה "באז שנות אור ממפקדת הכוכב".
סרטי הזיכיון > סרטי ספין-אוף > שנות אור

הסרט מספר את סיפורו של באז שנות-אור טייס החלל האנושי אשר היווה את ההשראה לצעצוע מסדרת סרטי צעצוע של סיפור.
טלוויזיה > ספיישלים לחגים

בעקבות הצלחת הסדרה שוחררו שני סרטים קצרים שיצרו אולפני פיקסאר וחברת וולט דיסני:
טלוויזיה > ספיישלים לחגים > צעצוע של סיפור: ההסתבכות

סרט טלוויזיה קצר באורך 22 דקות שעלילתו מתקיימת לאחר אירועי הסרט השלישי. את הסרט דיבבו טום הנקס, טים אלן, ג'ואן קיוזאק ועוד רבים מקאסט צעצוע של סיפור. הסרט יצא לטלוויזיה בשנת 2013. עלילת הסרט מתרחשת בליל כל הקדושים. בסרט, נוסעים חבורת הצעצועים במכונית ורואים סרט אימה. לפתע, המכונית מתקלקלת ובוני ואמה נאלצות לשכון במלון קטן יחד עם הצעצועים, ובמלון הצעצועים נחטפו על ידי האיגואנה של מנהל המלון ורק ג'סי יכלה להציל אותם, בעזרתו של קומבט קארל היא הצליחה להציל את וודי ממכירה ולגרום לאמה של בוני לגלות את התוכנית האמיתית של מנהל המלון ולהחזיר את הצעצועים לבוני.
טלוויזיה > ספיישלים לחגים > צעצוע של סיפור: הזמן שנשכח

סרט טלוויזיה קצר שעלילתו מתרחשת לאחר אירועי הסרט השלישי. את הסרט דיבבו טום הנקס, טים אלן, ג'ואן קיוזאק ועוד רבים מקאסט 'צעצוע של סיפור'. הסרט עומד לצאת לטלוויזיה בשנת 2014. עלילת הסרט מתרחשת בתקופת החגים הנוצרית. בסרט, הולכים הצעצועים של בוני לאיבוד בעולם של צעצועי לחימה מגניבים אשר הופכים למסוכנים. לבסוף, בעזרתה של טריקסי, שהתיידדה עם רפטילוס מקסימוס ושינתה את העולם האבוד לטוב יותר, החבורה חזרה יחד לחדרה של בוני בשלום.
טלוויזיה > סדרות טלוויזיה > Toy Story Treats

בשנת 1996, בעקבות הצלחת הסרט "צעצוע של סיפור", שודרה סדרה של מספר סרטונים קצרים המבוססים על הסרט ברצועת "ABC Saturday Morning".
טלוויזיה > סדרות טלוויזיה > באז שנות אור ממפקדת הכוכב

סדרת אנימציה אמריקאית מסוגת מדע בדיוני, הרפתקאות וקומדיה המבוססת על באז שנות-אור מזיכיון "צעצוע של סיפור". הסדרה נוצרה על ידי "אולפני פיקסאר" ו-"Disney Television Animation", והיא הסדרה הראשונה של דיסני המבוססת על סרט של פיקסאר.
טלוויזיה > סדרות טלוויזיה > מזלגוני שואל שאלה

סדרת סרטונים קצרה בה מזלגוני שואל את חבריו הצעצועים שאלות על תפיסת עולמו. הצעצועים של בוני עוזרים לו ללמוד ולהבין דברים. הסדרה משודרת בדיסני+.
סרטים קצרים > צעצוע של סיפור בקיצור

סדרת סרטים קצרים באנימציה ממוחשבת המבוססים על הזיכיון "צעצוע של סיפור". הסרטים מתרחשים באופן כרונולוגי אחרי הסרט "צעצוע של סיפור 3", בביתה של בוני, שאנדי העביר אליה את צעצועיו. הסרטים "חופשה בהוואי" ו"פעמיים באז בבקשה" הופצו בשנת 2011, והסרט "חיית מסיבות" הופץ בשנת 2012. הסרטים הקצרים הוצגו בהתחלה לפני הקרנת סרטי דיסני, ומאוחר יותר שודרו בערוץ דיסני.
סרטים קצרים > חיי מנורה

סרט קצר המספר על חייה של בו-פיפ בין הסרט השני עד לסרט הרביעי.
סרטים קצרים > פיקסאר פופקורן

סדרת סרטונים קצרים המבוססים על סרטי פיקסאר מכל הזמנים. בסדרה יש שלושה סרטונים המבוססים צעצוע של סיפור.
הכנסות הסדרה

| סרט | תאריך הפצה | תאריך הפצה בישראל | הכנסות> ארצות הברית | הכנסות> מחוץ לארצות הברית | הכנסות> ברחבי העולם כולו | דירוג> בארצות הברית | דירוג> בעולם | תקציב | סימוכין |
| --- | --- | --- | --- | --- | --- | --- | --- | --- | --- |
| צעצוע של סיפור | 22 בנובמבר 1995 | 15 במרץ 1996 | $191,796,233 | $170,162,503 | $361,958,736 | #151  #131 | #221 | $30,000,000 |  |
| צעצוע של סיפור 2 | 24 בנובמבר 1999 | 6 באפריל 2000 | $245,852,179 | $239,163,000 | $485,015,179 | #83  #108 | #124 | $90,000,000 |  |
| צעצוע של סיפור 3 | 18 ביוני 2010 | 17 ביוני 2010 | $415,004,880 | $648,167,031 | $1,063,171,911 | #12  #90 | #11 | $200,000,000 |  |
| צעצוע של סיפור 4 | 21 ביוני 2019 | 20 ביוני 2019 | $434,038,008 | $639,356,585 | $1,073,394,593 | #22 | #33 | $200,000,000 |  |
| שנות אור | 17 ביוני 2022 | 16 ביוני 2022 | $112,322,200 | $92,200,000 | $204,522,200 |  |  | $200,000,000 |  |
צעצוע של סיפור 5: יפורסם בהמשך
| סה"כ | סה"כ | סה"כ | $1,429,715,946 | $1,818,376,052 | $3,248,091,998 | #16 | #19 | $720,000,000 |  |
ביקורת

| סרט | אתר Rotten Tomatoes | אתר Metacritic |
| --- | --- | --- |
| צעצוע של סיפור | 100% | 92% |
| צעצוע של סיפור 2 | 100% | 88% |
| צעצוע של סיפור 3 | 99% | 92% |
| צעצוע של סיפור 4 | 97% | 84% |
| סיכום דרוגים לממוצע | 99% | 88.99% |
הסרטים קיבלו ביקורות חיוביות ומשבחות בשני האתרי ביקורת סרטים. שני הסרטים הראשונים בסדרה קיבלו מאתר Rotten Tomatoes ציון של 100%, השלישי קיבל 99%, והרביעי קיבל 97%. ציונים גבוהים ביותר, שבדרך כלל לא מתקבלים באתר הזה. גם באתר Metacritic ארבעת הסרטים קיבלו ציונים גבוהים ביותר ביחס לממוצע.
פרסים ומועמדויות > פרסי אוסקר

| קטגוריה | סרט> צעצוע של סיפור | סרט> צעצוע של סיפור 2 | סרט> צעצוע של סיפור 3 | סרט> צעצוע של סיפור 4 |
| --- | --- | --- | --- | --- |
| הסרט הטוב ביותר |  |  | מועמדות |  |
| התסריט המעובד הטוב ביותר |  |  | מועמדות |  |
| הפסקול המקורי הטוב ביותר | מועמדות |  |  |  |
| השיר המקורי הטוב ביותר | מועמדות | מועמדות | זכייה | מועמדות |
| התסריט המקורי הטוב ביותר | מועמדות |  |  |  |
| עריכת הקול הטובה ביותר |  |  | מועמדות |  |
| הסרט המונפש הטוב ביותר | לא הייתה קיימת באותה השנה | לא הייתה קיימת באותה השנה | זכייה | זכייה |
| הישג מיוחד | זכייה (עבור ג'ון לאסיטר) |  |  |  |
אטרקציות בפארקים של דיסני > ארץ צעצוע של סיפור

"ארץ צעצוע של סיפור" היא אזור שקיים בדיסנילנד הונג קונג ואולפני הוליווד של דיסני.
בדיסנילנד הונג קונג, ארץ זו מעוצבת בצורה מתאימה לנושא - לדוגמה: שימוש בבמבוקים כדשא המכסה את פני השטח, שימוש באביזרים רבים ודמויות מסרטי צעצוע של סיפור - לדוגמה: וודי ענק, רקס ענק, מטוס נייר גדול וגם כדור גדול מהסרט הראשון של פיקסאר - luxo jr. האזור החדש נפתח ב-18 בנובמבר 2011, והוא ממוקם בצד המערבי של דיסנילנד הונג קונג, מאחורי ארץ הפנטסיה.
ב-30 ביוני 2018 "ארץ צעצוע של סיפור" נפתחה באולפני הוליווד של דיסני.
אטרקציות בפארקים של דיסני > משגרי החלל של באז שנות אור

משגרי החלל של באז שנות אור הוא מתקן פופולרי שנמצא בחמישה פארקים שונים של דיסני. המתקן נחנך בשנת 1998 בפארק 'ממלכת הקסם' שבפלורידה. המתקן מתבסס על מתקנים שונים משנים קודמות. סיפור המסגרת של המתקן הוא שקיסר הרשע זורג, אויבו המושבע של באז, מנסה לגנוב יחידות כוח שמפעילות את המתקן. מי שעולה למתקן צופה בסצנות רבות כגון מתקפת רובוטים, מפעל לייצור רובוטים, ספינת חלל וקרב חלל. המתקן נמצא בפארקים: 'ממלכת הקסם', 'דיסנילנד טוקיו', 'דיסנילנד', 'דיסנילנד הונג קונג' ו'דיסנילנד פריז'.
הערות שוליים

↑  Graser, Marc (6 בנובמבר 2014). "John Lasseter to Direct 'Toy Story 4,' Out in 2017". Variety. נבדק ב-6 בנובמבר 2014. {{cite web}}:  (עזרה)
↑  "Toy Story". Rotten Tomatoes. נבדק ב-19 בדצמבר 2012. {{cite web}}:  (עזרה)
↑  "Toy Story 2". Rotten Tomatoes. נבדק ב-19 בדצמבר 2012. {{cite web}}:  (עזרה)
↑  "Toy Story 3". Rotten Tomatoes. נבדק ב-19 בדצמבר 2012. {{cite web}}:  (עזרה)
↑  Dan. "Toy Story 1 and 2 on Blu-Ray: Out Today! (Review)". geekadelphia.com. נבדק ב-20 באוגוסט 2010. {{cite web}}:  (עזרה)
↑  Richards, Olly (24 בינואר 2008). "Toy Story Movies Going 3D". Empire. נבדק ב-11 במרץ 2009. {{cite news}}:  (עזרה)
↑  Unkrich, Lee (12 באוקטובר 2009). "Some fun Toy Story news! Enjoy!". Twitter. נבדק ב-31 באוגוסט 2012. {{cite news}}:  (עזרה)
↑  "Movie Franchises". The Numbers. נבדק ב-6 בדצמבר 2014. {{cite web}}:  (עזרה)
↑  "Disney Announces New 'Toy Story' and 'Frozen' Sequels on the Way, 'Avatar' Experience Coming to Disneyland". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}:  (עזרה)
↑  "'Toy Story,' 'Frozen' and 'Zootopia' Sequels in the Works, Says Bob Iger". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}:  (עזרה)
↑  Dick, Jeremy (9 בפברואר 2023). "Tim Allen Confirms His Return as Buzz Lightyear in Toy Story 5". movieweb.com. נבדק ב-9 בפברואר 2023. {{cite web}}:  (עזרה)
1 2 3 4  על בסיס מחירי כרטיסים
↑  צעצוע של סיפור, באתר Box Office Mojo
↑  צעצוע של סיפור 2, באתר Box Office Mojo
↑  צעצוע של סיפור 3, באתר Box Office Mojo
↑  צעצוע של סיפור 4, באתר Box Office Mojo
↑  שנות אור, באתר Box Office Mojo
↑  הכנסות סרטי צעצוע של סיפור, באתר Box Office Mojo
↑  "צעצוע של סיפור (1995)", במסדר הנתונים והביקורות Rotten Tomatoes
↑  "צעצוע של סיפור", במסד הנתונים והביקורות Metacritic
↑  "צעצוע של סיפור 2 (1999)", במסדר הנתונים והביקורות Rotten Tomatoes
↑  "צעצוע של סיפור 2", במסד הנתונים והביקורות Metacritic
↑  "צעצוע של סיפור 3 2010)", במסדר הנתונים והביקורות Rotten Tomatoes
↑  "צעצוע של סיפור 3", במסד הנתונים והביקורות Metacritic
↑  "צעצוע של סיפור 4 (2019)", במסדר הנתונים והביקורות Rotten Tomatoes
↑  "צעצוע של סיפור 4", במסד הנתונים והביקורות Metacritic
↑  "טקס פרסי האוסקר ה-68". טקס פרסי האוסקר לשנת 1996. 25 במרץ 1996. נבדק ב-20 בינואר 2013. {{cite web}}:  (עזרה)
↑  "טקס פרסי האוסקר ה-72". טקס פרסי האוסקר לשנת 2000. 26 במרץ 2000. נבדק ב-20 בינואר 2013. {{cite web}}:  (עזרה)
↑  "טקס פרסי האוסקר ה-72". טקס פרסי האוסקר לשנת 2010. 27 בפברואר 2010. נבדק ב-20 בינואר 2013. {{cite web}}:  (עזרה)
↑  "טקס פרסי האוסקר ה-92". טקס פרסי האוסקר לשנת 2020. 27 בפברואר 2020. נבדק ב-20 בינואר 2013. {{cite web}}:  (עזרה)
| --- | --- |
בקרת זהויות :  NKC: unn20211103640
מבט מגן עדן

| --- | --- |

הפוסטר הרשמי בישראל
 מבוסס על:  מבט מגן עדן 
 בימוי:  פיטר ג'קסון 
 הופק בידי:  פיטר ג'קסון, פראן וולש, קרולינה קנינגהם 
 תסריט:  פיטר ג'קסון, פראן וולש, פיליפה בויינס 
 עריכה:  ג'בז אולסן 
 שחקנים ראשיים:  סרשה רונן   מארק וולברג   רייצ'ל וייס
 מוזיקה:  בריאן אינו 
 צילום:  אנדרו לסני 
 מדינה:  ארצות הברית, הממלכה המאוחדת, ניו זילנד 
 חברת הפקה:  Film4 Productions 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  11 בדצמבר 2009 (ישראל)   25 בפברואר 2010 (ארצות הברית)
 משך הקרנה:  135 דק' 
 שפת הסרט:  אנגלית 
 סוגה:  סרט דרמה, סרט פנטזיה, סרט פשע, סרט מבוסס יצירה ספרותית 
 מקום התרחשות:  פנסילבניה 
 תקציב:  65,000,000 דולר
 הכנסות:  93,535,346 דולר
 הכנסות באתר מוג'ו:   lovelybones
 www.lovelybones.com
 דף הסרט ב־IMDb
 
מבט מגן עדן (באנגלית: The Lovely Bones) הוא סרט קולנוע אמריקאי-בריטי-ניו זילנדי משנת 2009 מסוגת דרמה ומותחן על-טבעי, שבוים על ידי פיטר ג'קסון ומבוסס על ספר בעל אותו שם שכתבה אליס סיבולד. התסריט לסרט נכתב במשותף על ידי ג'קסון, פראן וולש ופיליפה ביונאס. בהפקת הסרט היה שותף סטיבן ספילברג.
עלילה

בשנת 1973 סוזי סלמון (סרשה רונן) החיה בפנסילבניה חולמת להיות צלמת מפורסמת. יום אחד ריי סינג, נער שסוזי מאוהבת בו, מזמין אותה לצאת איתו. בדרך חזרה לביתה היא פוגשת את ג'ורג' הארווי (סטנלי טוצ'י) שמשדל אותה לרדת למערה שהוא בנה לילדי השכונה. בהתחלה היא מסרבת אך לאחר שכנועים רבים היא מסכימה. כשהיא רוצה לעזוב הארווי מסרב לתת לה ללכת. היא מצליחה להימלט ממנו ולברוח לביתה. אך כשהיא מגיעה לשם היא מגלה שלמעשה היא לא באמת נמצאת בביתה והיא אף מעולם לא יצאה מהמערה אלא היא נמצאת במקום בין כדור הארץ לגן עדן. לאחר תקופה ממושכת שבה משפחתה של סוזי מתאבלת, אחותה, לינדסי (רוז מקייבר), חושדת בשכנם המוזר, מר הארווי. יום אחד היא נכנסת לביתו ומגלה ראיות המפלילות אותו ברצח אחותה. לאחר שמר הארווי מגלה שלינדסי הייתה בדירתו הוא בורח מהעיר. סוזי, אשר חלמה כל הזמן על אותו חלום של בית בתוך מגדלור, נכנסת אליו ומגלה שמי שרצח אותה, הוא רוצח סדרתי שרצח מספר ילדות בעבר, והקטנה שבהן הייתה רק בת 6.
שחקנים

סרשה רונן - סוזי סלמון
מארק וולברג - ג'ק סלמון
רייצ'ל וייס - אביגיל סלמון
רוז מקייבר - לינדסי סלמון
סטנלי טוצ'י - ג'ורג' הארווי
סוזן סרנדון - ליין
מייקל אימפריולי - לן פנרמן
כריסטיאן תומאס אשדייל - בקלי סלמון
ניקי שוהו - הולי
ביקורות והכנסות

הסרט זכה בעיקר לביקורות מעורבות עד שליליות. אך למרות זאת השחקנים סרשה רונן וסטנלי טוצ'י זכו לביקורות מהללות. טוצ'י אף היה מועמד לפרס האוסקר לשחקן המשנה הטוב ביותר. הסרט הכניס בארצות הברית כ-44,028,238 מיליון דולר וכ-49,507,108 מיליון דולר מחוץ לארצות הברית מה שמסכם את הכנסותיו בכ-93,535,346.